cyanic-selkie/wikianc huggingface dataset:
Kruptos2
Kruptos2 คือโปรแกรมที่ใช้เพื่อการเข้ารหัสไฟล์ โดยใช้ ขั้นตอนวิธีโบลว์ฟิชและขั้นตอนวิธีแฮช คือ MD5 ขนาด 128 bit key และ SHA256 ขนาด 256 bit key ในการเข้ารหัส
Kruptos2 เป็น ฟรีแวร์ ซึ่งพัฒนาโดย Steve Beckett
การเข้ารหัส
โปรแกรม Kruptos2 สามารถเข้ารหัสได้หลาย ๆ ไฟล์พร้อมกันโดยสามารถบันทึกไฟล์ให้อยู่ในรูปของโปรเจกต์เดียวได้
การปรับแต่งค่า (configuration)
สามารถปรับแต่งการใช้งานโปรแกรมได้โดยเลือกที่ Options Menu → Options หรือถ้าใช้งานโปรแกรมผ่านทาง Microsoft Window Explorer จะเลือกได้โดยคลิกที่ไฟล์แล้วคลิกขวาเลือก Kruptos 2 → Options
เกาะโจฮอฟ
เกาะโจฮอฟ (Остров Жохова; Ostrov Zhokhova) เป็นเกาะที่อยู่ในทะเลตะวันออกของไซบีเรีย เกาะโจฮอฟ อยู่ในกลุ่มของเกาะดีลอง มีพื้นที่ 77 ตารางกิโลเมตร (30 ตารางไมล์) จุดที่สูงที่สุดของเกาะคืออยู่ที่ 123 เมตร (404 ฟุต) เกาะนี้เป็นของสาธารณรัฐซาฮา แต่บริหารโดยรัฐบาลรัสเซีย
ถึงแม้ว่าเกาะนี้จะไม่มีธารน้ำแข็ง เกาะโจฮอฟในช่วงฤดูหนาวจะปกคลุมไปด้วยน้ำแข็งและสภาพอากาศที่ย่ำแย่ แม้ว่าจะอยู่ในฤดูร้อนแต่น้ำทะเลยังเป็นน้ำแข็ง
ธรณีวิทยา
เกาะโจฮอฟประกอบด้วยลาวาที่มีหินบะซอลต์และหินทิฟฟ์ ส่วนใหญ่ของเกาะแห่งนี้ประกอบด้วยหินโอลิวีน และหินลาวาการไหลเวียนของลาวาเหล่านี้เกิดการทับถมจนเป็นชั้นขี้เถ้าภูเขาไฟที่ผุกร่อน ความหนารวมของหินภูเขาไฟที่มีอยู่ภายในเกาะโจฮอฟอยู่ที่ประมาณ 400 เมตร
ทรงสามสิบหน้ารอมบิกปลายตัด
ทรงสามสิบหน้ารอมบิกปลายตัด (truncated rhombic triacontahedron) เป็นทรงหลายหน้า (polyhedron) ที่ประกอบด้วยรูปห้าเหลี่ยมด้านเท่า 12 หน้า และหน้ารูปหกเหลี่ยมด้านเท่ามุมไม่เท่า 30 หน้า รวม 42 หน้า รูปทรงนี้มี 80 จุดยอด และ 120 ขอบ
รูปทรงนี้มีความคล้ายกับทรงยี่สิบหน้าปลายตัด (truncated icosahedron) เป็นอย่างมาก ซึ่งมีหน้ารูปห้าเหลี่ยม 12 รูปเท่ากัน แต่มีหน้ารูปหกเหลี่ยมเพียง 20 หน้า
อาล็องซง
อาล็องซง (Alençon) เป็นเมืองหลวงของจังหวัดออร์นในแคว้นบัส-นอร์ม็องดี ประเทศฝรั่งเศส เมืองอาล็องซงตั้งอยู่ 105 กิโลเมตรทางตะวันตกของปารีส
อัตราการตกตะกอนของเม็ดเลือดแดง
อัตราการตกตะกอนของเม็ดเลือดแดง หรือ อัตราเลือดนอนก้น (erythrocyte sedimentation rate, ESR) คือปริมาณเม็ดเลือดแดงที่ตกตะกอนได้ใน 1 ชั่วโมง เป็นการตรวจทางโลหิตวิทยาที่ทำกันทั่วไปโดยใช้เป็นการตรวจแบบไม่จำเพาะเพื่อตรวจหาการอักเสบในร่างกาย
อาเดลีนา เลแว็ก
เอลีซาแบ็ต อาเดลีนา เดรีวาล เลแว็ก (Elizabeth Adélina Derival Lévêque; ค.ศ. 1795 – ไม่ปรากฏ) หรือต่อมาคือ อาเดลีนา ซูลุก (Adelina Soulouque) เป็นจักรพรรดินีแห่งเฮติในจักรพรรดิโฟสแต็งที่ 1 ช่วงปี ค.ศ. 1849–1859
พระราชประวัติ
อาเดลีนา เลแว็ก เป็นธิดาของมารี มีเชล เลแว็ก (Marie Michel Lévêque) ชาวเฮติลูกผสม มีพระขนิษฐาชื่อเกลลียา (Clélia) มีป้าชื่อเออแฌน เพลซ็องซ์ (Eugène Plésance) พระองค์มีพระธิดาจากการสมรสครั้งแรกคือออลีฟว์ (Olive; 1832–1936)
อาเดลีนาและจักรพรรดิโฟสแต็งที่ 1 มีจิตปฏิพัทธ์ต่อกันหลายปี ก่อนอภิเษกสมรสในเดือนธันวาคม ค.ศ. 1849 และถูกสถาปนาขึ้นเป็นจักรพรรดินีแห่งเฮติและประทับร่วมกับพระราชสวามีในปอร์โตแปรงซ์ ใน ค.ศ. 1850 จักรพรรดิโฟสแต็งที่ 1 ทรงรับออลีฟว์เป็นพระราชธิดาบุญธรรม และสถาปนาขึ้นเป็นเจ้าหญิง ส่วนอาเดลีนากับจักรพรรดิโฟสแต็งมีพระราชธิดาด้วยกันเพียงพระองค์เดียวคือเจ้าหญิงเซลีตา (Célita)
ต่อมาทั้งจักรพรรดิโฟสแต็งและจักรพรรดินีอาเดลีนาผ่านพระราชพิธีบรมราชาภิเษกโดยจักรพรรดินโปเลียนที่ 1 เมื่อวันที่ 18 เมษายน ค.ศ. 1852 การนี้ได้สถาปนาเกลลียาพระขนิษฐาขึ้นเป็นเจ้าหญิงด้วย
พระราชกรณียกิจ
ในฐานะจักรพรรดินี พระองค์ได้มีการแต่งตั้งตำแหน่งนางข้าหลวงและนางในซึ่งทั้งหมดเป็นกลุ่มสังคมชั้นสูงใหม่ในรัชกาลจักรพรรดิโฟสแต็ง ที่ล้วนมีฐานันดรเป็นดัชเชส เคาน์เตส และบารอนิส และเสด็จออกปฏิบัติพระราชกรณียกิจทุกวันอังคาร
ทรงสิบสองหน้ารอมบิกปลายตัด
ทรงสิบสองหน้ารอมบิกปลายตัด (truncated rhombic dodecahedron) เป็นทรงหลายหน้า (polyhedron) ที่ประกอบด้วยรูปสี่เหลี่ยมจัตุรัส 6 หน้า และหน้ารูปหกเหลี่ยมด้านเท่ามุมไม่เท่า 12 หน้า รวม 18 หน้า รูปทรงนี้มี 32 จุดยอด และ 48 ขอบ
หน้ารูปหกเหลี่ยมนั้นมีความยาวด้านเท่ากัน แต่มุมภายในไม่เท่ากัน และมีสมมาตรแบบพับครึ่ง มุมที่อยู่บนจุดยอด 6.6.6 จำนวน 2 มุม จะเท่ากับ cos−1 (−1/3) ≈ 109.47° ส่วนอีก 4 มุมที่เหลือบนจุดยอด 4.6.6 จะเท่ากับ 125.26° โดยประมาณ
รูปทรงนี้มีความคล้ายกับทรงแปดหน้าปลายตัด (truncated octahedron) เป็นอย่างมาก ซึ่งมีหน้ารูปสี่เหลี่ยม 6 รูปเท่ากัน แต่มีหน้ารูปหกเหลี่ยมเพียง 8 หน้า
ความเอนเอนเอียงเชิงอนุรักษนิยม
ในสาขาจิตวิทยาเชิงประชานและทฤษฎีการตัดสินใจ ความอนุรักษนิยม หรือ ความเอนเอนเอียงเชิงอนุรักษนิยม (conservatism, conservatism bias) เป็นความโน้มเอียงที่จะเปลี่ยนความเชื่อของตนอย่างไม่เพียงพอเมื่อได้หลักฐานใหม่ๆ เป็นลักษณะการเปลี่ยนความเชื่อของมนุษย์ที่ให้ความสำคัญกับความน่าจะเป็นก่อน (prior distribution, base rate) เกินจริง และให้ความสำคัญแก่หลักฐานใหม่น้อยเกินไปโดยเทียบกับแบบจำลองการเปลี่ยนความคิดแบบเบย์เซียน (Bayesian belief-revision)
นักจิตวิทยาชาวอเมริกัน วาร์ด เอ็ดวาร์ดส์ได้รายงานถึงปรากฏการณ์นี้ในปี1968 ตามการทดลองเช่นดังต่อไปนี้
มีกระเป๋าสะพายหลังสองใบ ใบหนึ่งมีเบี้ยสีแดง 700อัน และเบี้ยสีน้ำเงิน 300อัน กระเป๋าอีกใบมีเบี้ยแดง 300อัน และเบี้ยน้ำเงิน 700อัน ให้เอากระเป๋ามาใบหนึ่ง ต่อไปให้สุ่มตัวอย่างเอาเบี้ยอันหนึ่งแล้วนำคืนใส่กระเป๋า ในการชักตัวอย่าง 12ครั้ง คุณได้เบี้ยสีแดง 8อัน สีน้ำเงิน 4อัน มีความน่าจะเป็นเท่าไรที่กระเป๋าที่คุณได้เป็นกระเป๋าที่มีเบี้ยแดงโดยมาก
ผู้ร่วมการทดลองโดยมากเลือกคำตอบราวๆ .7 แต่คำตอบตามทฤษฎีของเบยส์อยู่ใกล้ๆ .97 เอ็ดวาร์ดส์เสนอว่า มนุษย์เปลี่ยนความเชื่ออย่างอนุรักษนิยม เป็นไปตามทฤษฎีของเบยส์แต่ก็ช้ากว่า คือ เปลี่ยนค่าความน่าจะเป็นที่เริ่มจาก .5อย่างไม่แม่นยำ โดยเป็นไปตามความเอนเอียงที่เห็นได้จากการทดลองหลายการทดลอง
ในการเงิน
ในสาขาการเงิน มีหลักฐานว่านักลงทุนตอบสนองน้อยเกินไปต่อเหตุการณ์ที่เกิดกับบริษัท ซึ่งเป็นไปตามคาดเนื่องกับปรากฏการณ์นี้ เหตุการณ์รวมทั้งการประกาศรายได้ การเปลี่ยนเงินปันผล และการแตกหุ้น
คำอธิบาย
คำอธิบายดั้งเดิมของปรากฏการณ์นี้ก็คือมันเป็นส่วนเพิ่มของ ความเอนเอียงโดยตั้งหลัก (anchoring bias) "หลัก" (anchor) ที่ตั้งไว้แต่แรกคือค่าความน่าจะเป็นที่.5 เมื่อมีทางเลือกสองทางโดยไม่มีหลักฐานอื่น แล้วต่อมาไม่สามารถปรับให้ไกลจากหลักนี้ได้พอ แต่งานศึกษาปี2012 เสนอว่า ความอนุรักษนิยมในการเปลี่ยนความคิดอาจอธิบายได้โดยกลไกทางทฤษฎีสารสนเทศที่สมมุติว่า การแปลงหลักฐานที่เป็นปรวิสัย (คือหลักฐานที่ได้) ให้เป็นค่าประเมินทางอัตวิสัย (คือการตัดสินใจ) เป็นกระบวนการที่มีสัญญาณกวนมาก งานศึกษาอธิบายว่า ค่าประเมินของความน่าจะเป็นแบบมีเงื่อนไขเป็นไปในทางอนุรักษนิยม เพราะมีสัญญาณรบกวนในการระลึกถึงความจำ โดยสัญญาณรบกวนนิยามว่า เป็นหลักฐานที่ผสมผเสกัน
มัทธิวผู้นิพนธ์พระวรสาร
มัทธิว (Matthew the Evangelist; מתי - ของขวัญของพระเจ้า ; ภาษาฮีบรูมาตรฐาน และ ภาษาฮีบรูไทบีเรียน “Mattay”; Μαθθαίος, “Matthaios”) เป็นอัครทูตของพระเยซู และเป็นหนึ่งในผู้นิพนธ์พระวรสารสี่ท่าน (อีกสามท่านคือ มาระโก ยอห์น และลูกา) เชื่อกันว่าท่านเป็นผู้ประพันธ์พระวรสารนักบุญมัทธิวซึ่งเป็นพระวรสารฉบับหนึ่งในพันธสัญญาใหม่ และเชื่อกันว่าเป็นคนเดียวกับ “เลวี” (Levi) ผู้เก็บภาษี
คำบรรยายของพระวรสาร
ปัญหาว่ามัทธิวผู้นิพนธ์พระวรสารเป็นใครเป็นเรื่องที่ซับซ้อนด้วยเหตุผลหลายประการ พระวรสารมีชื่อว่า “มัทธิว” เขียนโดยผู้ไม่บอกนามแต่มาลงชื่อ “มัทธิว” ภายหลัง ลักษณะและวิธีการเขียนภาษากรีกที่บรรยายเหตุการณ์ทำให้นักวิชาการทางคัมภีร์ไบเบิลเชื่อว่าผู้ประพันธ์ไม่ได้อยู่สมัยเดียวกับพระเยซู นักวิชาการบางคนชี้ว่านักบุญมัทธิวผู้นิพนธ์พระวรสารเป็นผู้เขียนพระวรสารฉบับนิรนามนี้ และนักบุญมัทธิวอัครทูตคือผู้ที่ถูกกล่าวถึงในพระวรสารนี้ แต่ทางธรรมเนียมคริสต์ศาสนาถือว่าสองคนนี้เป็นคนคนเดียวกัน
วิธีเขียนเล่าเรื่องพันธสัญญาใหม่ของนักบุญมัทธิวก็ค่อนข้างจะซับซ้อน ในพระวรสารนักบุญมาระโก พระวรสารนักบุญลูกา และกิจการของอัครทูต มีการกล่าวถึง “มัทธิว” โดยไม่มีตำแหน่ง ไม่มีคำบรรยายว่าเป็นใคร และไม่มีการบ่งถึงหน้าที่ และในพระวรสารนักบุญยอห์นและในจดหมายเหตุต่อมาก็ไม่มีที่กล่าวถึง “มัทธิว”
แต่พระวรสารนักบุญมัทธิวกล่าวถึง “มัทธิว” เองว่าเป็นผู้เก็บภาษีที่ถูกพระเยซูเรียกตัว ซึ่งในพระวรสารฉบับอื่นเรียกว่า “เลวี” พระวรสารฉบับนี้จึงเรียกนักบุญมัทธิวว่า “ผู้เก็บภาษี” ในรายนามอัครทูตสิบสองคน ตามธรรมเนียมคริสต์ศาสนาถือว่า “มัทธิว” และ “เลวี” เป็นคนคนเดียวกัน แต่นักวิชาการทางคัมภีร์ไบเบิลสมัยใหม่ไม่เห็นด้วยกับข้อสันนิษฐานนี้ นักวิชาการเชื่อว่าผู้ที่เขียนพระวรสารนักบุญมัทธิวเปลี่ยนชื่อ “เลวี” เป็น “มัทธิว” อาจจะเป็นเหตุผลทางเทววิทยาศาสนาคริสต์ ซึ่งอาจจะทำเพื่อให้อัครทูตที่ถูกพระเยซูเรียกตัวเป็นสมาชิกของกลุ่มอัครทูตสิบสองคน ถ้าสรุปว่าเรื่องของนักบุญมัทธิวในพระวรสารนักบุญมัทธิวมีพื้นฐานมาจากเรื่องของ “เลวี” อีกคนหนึ่ง ก็ไม่เป็นปัญหาที่ว่า “มัทธิว” เป็นหนึ่งในสาวกสิบสององค์
สารานุกรมคาทอลิกกล่าวว่า “นักบุญมัทธิว” ครั้งหนึ่งอาจจะเรียกว่า “เลวี” ตามที่กล่าวใน มก 2:14 และ ลก 5:27. สารานุกรมคาทอลิกยังกล่าวว่า “การที่คนหนึ่งจะมีชื่อสองชื่อเป็นสิ่งที่เกิดขึ้นเสมอในบรรดาชาวยิว” ย่อหน้าอื่นในพระวรสารที่กล่าวถึง “มัทธิว” หรือ “เลวี” คือ มก 2:1-22 และ ลก 5:27-39.
“เลวี” ที่กล่าวถึงในพระวรสารนักบุญมัทธิว เป็นผู้เก็บภาษีที่พระเยซูเรียกว่า “บุตรของอัลเฟียส” (Son of Alphaeus) การที่พระเยซูเรียกตัว “เลวี” ทำให้พระองค์ต้องเผชิญหน้ากับพวกฟาริสี เพราะไปคลุกคลีกับคนเก็บภาษีและคนบาป อีกข้อหนึ่งที่อาจจะเป็นได้คือยากอบ บุตรเศเบดี ซึ่งชื่อเดิมว่า “เลวี” และยากอบ บุตรอัลเฟอัส อาจจะถูกเรียกตัวไปเป็นสาวกพร้อมกับลูกา
ความยอมรับนักบุญมัทธิวในปัจจุบัน
มัทธิวผู้นิพนธ์พระวรสารได้รับการยอมรับเป็นนักบุญในคริสตจักรโรมันคาทอลิกและอีสเทิร์นออร์ทอดอกซ์ นิกายอีสเทิร์นออร์ทอดอกซ์ฉลองวันฉลองนักบุญมัทธิวในวันที่ 16 พฤศจิกายน ในขณะที่คริสตจักรละติน แองกลิคัน และลูเทอแรน ฉลองกันในวันที่ 21 กันยายน เช่นเดียวกับผู้นิพนธ์พระวรสารอีกสามองค์ มัทธิวมักจะปรากฏในภาพเขียนทางคริสต์ศาสนาเป็นคนมีปีก ซึ่งเป็นสัญลักษณ์ที่ทางคริสตจักรตามหนังสือดาเนียล 7 (Book of Daniel) หรืออาจจะเป็นการกล่าวถึง เทวดาผู้ซึ่งเชื่อกันว่าเป็นผู้บอกให้นักบุญมัทธิวเขียนพระวรสาร ภาพเขียนสามภาพของนักบุญมัทธิวโดยการาวัจโจที่โบสถ์ซันลุยจีเดย์ฟรันเชซี ที่กรุงโรมเป็นภาพเขียนที่สำคัญในประวัติศิลปะตะวันตก
ดูเพิ่ม
34
เกาะบุโหลนใหญ่
เกาะบุโหลนใหญ่ หรือ เกาะบุโหลนเล เป็นหนึ่งในเกาะของหมู่เกาะบุโหลน อยู่ในความรับผิดชอบดูแลของอุทยานแห่งชาติหมู่เกาะเภตรา ในตำบลปากน้ำ อำเภอละงู จังหวัดสตูล มีเนื้อที่ 1.659 ตารางกิโลเมตร คำว่า "บุโหลน" เพี้ยนมาจากภาษามลายู "บูโละ" แปลว่า "ไม้ไผ่" เนื่องจากบนเกาะอุดมสมบูรณ์ด้วยไม้ไผ่
เกาะบุโหลนใหญ่เป็นจุดศูนย์กลางการเดินทางท่องเที่ยวในหมู่เกาะบุโหลน บนเกาะมีชุมชนชาวบ้านตั้งถิ่นฐานอยู่อาศัย มีโรงเรียนประถมอยู่ด้านหน้าเกาะ ตามชายหาดมีบ้านพักแบบบังกะโลกระจายอยู่รอบเกาะ มีถนนกลางเกาะเชื่อมจากหน้าเกาะไปหลังเกาะได้
การบัญชี
การบัญชี หมายถึง กระบวนการจัดการในส่วนของบันทึกรายการทางการค้า ได้แก่ การเขียนบันทึกรายการทางการค้า การจำแนกแยกประเภทหมวดหมู่ทางการค้า การสรุปผลการดำเนินงาน รวมไปถึงการวิเคราะห์และการแปลความหมายข้อมูลของนักบัญชี
ประวัติการบัญชี
การบัญชีเกิดขึ้นตั้งแต่สมัยสุเมเรียนในดินแดนเมโสโปเตเมีย ในช่วงแรกๆก็เป็นแค่การเก็บข้อมูลเกี่ยวกับปริมาณผลผลิตทางการเกษตร กับมูลค่าเหล่านั้น ส่วนวิชาการบัญชีที่มีพื้นฐานเหมือนกับระบบคณิตศาสตร์ (ระบบบัญชีคู่ ซึ่งหมายถึงการบันทึกข้อมูลทางด้านการเงินโดยมีการบันทึกทั้งด้านบวก (เดบิต หรืออาจเรียกว่าการบันทึกบัญชีทางด้านซ้าย) กับ ด้านลบ (เครดิต หรืออาจเรียกว่าการบันทึกบัญชีทางด้านขวา) โดยที่การบันทึกแต่ละครั้งจะต้องมียอดรวมด้านบวกรวมกับด้านลบเป็นศูนย์) เกิดขึ้นในประเทศอิตาลีก่อนปี ค.ศ. 1543 โดย ได้พิมพ์หนังสือชื่อว่า Vennice ซึ่งเป็นหนังสือเกี่ยวกับการบันทึกบัญชี โดยพื้นฐานของการบัญชีทั้งหมดมาจากสมการว่า "สินทรัพย์=หนี้สิน+ทุน" ส่วนรายได้และค่าใช้จ่ายถือเป็นส่วนหนึ่งของทุน
ขอบเขตของงานบัญชี
สำหรับขอบเขตของงานบัญชีนั้น เราสามารถจำแนกออกได้เป็น 2 ประเภทใหญ่ คือ
เคิร์ต โคเบน
เคิร์ต โดนัลด์ โคเบน (Kurt Donald Cobain) (20 กุมภาพันธ์ ค.ศ. 1967 - ประมาณวันที่ 5 เมษายน ค.ศ. 1994) เป็นนักดนตรีชาวอเมริกันในฐานะนักร้องนำ นักกีตาร์และนักแต่งเพลงให้กับวงเนอร์วานา
จากซิงเกิล "Smells Like Teen Spirit" ในอัลบั้มที่สองของเนอร์วานาชุด Nevermind (1991) ทำให้เนอร์วานาได้ก้าวเข้าสู่กระแสนิยม ทำให้เกิดความนิยมในแนวเพลงย่อยของอัลเทอร์เนทีฟร็อกที่เรียกว่า กรันจ์ และยังทำให้วงดนตรีซีแอตเทิลกรันจ์ อย่างเช่น อลิซอินเชนส์, เพิร์ลแจม และซาวด์การ์เดน มีกลุ่มคนฟังเพิ่มมากขึ้น และจากที่อัลเทอร์เนทีฟร็อกกลายเป็นแนวเพลงอันโดดเด่นทั้งในสถานีวิทยุและสถานีโทรทัศน์ดนตรี ในสหรัฐอเมริกาช่วงต้นถึงกลางทศวรรษ 1990 เนอร์วานาถือเป็นหัวเรือใหญ่ของ เจเนเรชันเอกซ์ และโคเบนในฐานะหัวหน้าวง ก็ถูกแต่งตั้งโดยสื่อในฐานะผู้แถลงให้กับเจเนเรชันเอกซ์ โคเบนรู้สึกไม่สะดวกในการถูกเพ่งเล็งเกี่ยวกับดนตรีพวกเขา โดยชื่อวงข้อความจากวงและมุมมองความเป็นศิลปิน อาจถูกตีความไปในทางที่ผิด เขายังท้าทายคนฟังกับผลงานสตูดิโออัลบั้มชุดที่สามที่ชื่อ In Utero (1993) cobain
ประวัติ
เคิร์ต โคเบน เกิดเมื่อวันที่ 20 กุมภาพันธ์ ค.ศ. 1967 ในเมืองอเบอร์ดีน รัฐวอชิงตัน โดยเป็นบุตรของบริกรหญิง เวนดี้ เอลิซาเบธ ฟราเดนเบิร์ก และช่างซ่อมรถยนต์ โดนัลด์ เลแลนด์ โคเบน โดยที่พ่อของเขามีเชื้อสายไอริช และฝรั่งเศส ส่วนแม่ของเขามีเชื้อสายไอริช เยอรมัน และอังกฤษ โคเบนนั้นมีน้องสาวหนึ่งคนชื่อว่าคิมเบอร์ลีย์ ซึ่งเกิดวันที่ 24 เมษายน ค.ศ. 1970
ถึงแม้ว่าโคเบนจะเกิดในครอบครัวชนชั้นแรงงาน ครอบครัวของเขานั้นมีประวัติเกี่ยวข้องกับอาชีพนักดนตรี โดยที่ลุงของเขา ชัค ฟราเดนเบิร์ก เล่นดนตรีอยู่ในวงที่ชื่อว่า The Beachcombers ส่วนป้าของเขา มารี เอิร์ล นั้นเล่นกีตาร์และแสดงในวงดนตรีหลายวงในย่านเกรยส์ฮาร์เบอร์เคาน์ตี และพี่น้องของปู่เขาคนหนึ่งที่ชื่อว่าเดลเบิร์ต มีอาชีพเป็นนักร้องเสียงเทเนอร์ ซึ่งเคยแสดงในหนังเรื่องคิงออฟแจ๊ส เมื่อปี ค.ศ. 1930 พรสวรรค์ของโคเบนในด้านศิลปะนั้นสามารถเห็นได้เด่นชัดเมื่อเขาอายุน้อย เห็นได้จากห้องนอนของเขาที่เป็นเหมือนสตูดิโอศิลปะ ซึ่งเขามักจะวาดภาพตัวละครจากการ์ตูนและหนังที่เขาชื่นชอบ เช่นอควาแมน,Creature from the Black Lagoon และตัวละครการ์ตูนดิสนีย์ เช่น โดนัลด์ ดั๊ก,มิกกี้ เมาส์และพลูโตได้เหมือนของจริง และเขาก็เริ่มสนใจในดนตรีตั้งแต่เด็กเช่นกัน เห็นได้จากการที่เขาเริ่มร้องเพลงตั้งแต่สองขวบ เมื่อสี่ขวบ โคเบนก็เริ่มร้องเพลง เล่นเปียโน อีกทั้งแต่งเพลงเกี่ยวกับการเดินทางของครอบครัวของเขาที่เดินทางไปยังสวนสาธารณะแถวบ้าน และเขายังฟังเพลงของเดอะราโมนส์ อีกทั้งร้องเพลง
เช่น Motorcyle Song ของอาร์โล กัทธรี Hey Jude ของเดอะบีตเทิลส์ Seasons in The Suns ของเทอร์รี แจ็กส์ และเพลงธีมของรายการของวงเดอะมังกีส์ เป็นต้น
เสียชีวิต
ในช่วงเวลาท้าย ๆ ของชีวิตเขา โคเบนติดยาเสพติด และได้รับความกดดันทั้งทางด้านอาชีพ รวมถึงเรื่องครอบครัวจากภรรยาเขาที่เป็นนักดนตรี คอร์ตนีย์ เลิฟ จนเมื่อวันที่ 8 เมษายน ค.ศ. 1994 มีรายงานข่าวว่าพบศพของโคเบนเสียชีวิตอยู่ที่บ้านของเขาในซีแอตเทิล โดยรายงานระบุอย่างเป็นทางการว่ายิงตัวตายด้วยกระสุนเข้าที่ส่วนหัว เหตุการณ์การเสียชีวิตของเขากลายเป็นที่สนใจและถกเถียงกัน ตั้งแต่ก่อตั้งวงเนอร์วานา โดยที่โคเบนเป็นนักแต่งเพลง วงสามารถขายอัลบั้มได้ถึง 25 ล้านอัลบั้มในสหรัฐอเมริกา และ 50 ล้านอัลบั้มทั่วโลก
อ้างอิง
1967 1994
เอเอฟซีแชมเปียนส์ลีก 2016 รอบคัดเลือกเพลย์ออฟ
เอเอฟซีแชมเปียนส์ลีก 2016 รอบคัดเลือกเพลย์ออฟ จะลงเล่นตั้งแต่วันที่ 27 มกราคม ถึง 9 กุมภาพันธ์ ค.ศ. 2016. ทั้งหมด 21 ทีม เข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมใน รอบแบ่งกลุ่ม ของ เอเอฟซีแชมเปียนส์ลีก 2016.
ทีม
21 ทีมต่อไปนี้ (8 จากโซนตะวันตก, 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ, ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2, รอบเพลย์ออฟ):
เพลย์ออฟ โซนตะวันตก 1
ผู้ชนะจะได้ผ่านเข้าสู่ กลุ่ม A.
เพลย์ออฟ โซนตะวันตก 2
ผู้ชนะจะได้ผ่านเข้าสู่ กลุ่ม D.
เพลย์ออฟ โซนตะวันตก 3
ผู้ชนะจะได้ผ่านเข้าสู่ กลุ่ม B.
เพลย์ออฟ โซนตะวันตก 4
ผู้ชนะจะได้ผ่านเข้าสู่ กลุ่ม C.
เพลย์ออฟ โซนตะวันออก 1
ผู้ชนะจะได้ผ่านเข้าสู่ กลุ่ม H.
เพลย์ออฟ โซนตะวันออก 2
ผู้ชนะจะได้ผ่านเข้าสู่ กลุ่ม E.
เพลย์ออฟ โซนตะวันออก 3
ผู้ชนะจะได้ผ่านเข้าสู่ กลุ่ม F.
เพลย์ออฟ โซนตะวันออก 4
ผู้ชนะจะได้ผ่านเข้าสู่ กลุ่ม G.
รอบคัดเลือกรอบ 1
<section begin=Preliminary round 1 />
!colspan=3|โซนตะวันออก
<div id="โมฮุน บากัน พบ แทมปิเนส โรเวอร์ส">
รอบคัดเลือกรอบ 2
<section begin=Preliminary round 2 />
!colspan=3|โซนตะวันออก
<div id="ชานตง ลู่เหนิง ไต้ชาน พบ โมฮุน บากัน">
<div id="ฮานอย ทีแอนด์ที พบ คิตฉี">
<div id="ชลบุรี พบ ย่างกุ้ง ยูไนเต็ด">
<div id="เมืองทอง ยูไนเต็ด พบ ยะโฮร์ ดะรุล ทะซิม">
รอบเพลย์ออฟ
<section begin=Play-off round />
!colspan=3|โซนตะวันตก
!colspan=3|โซนตะวันออก
<div id="โปฮัง สตีลเลอส์ พบ ฮานอย ทีแอนด์ที">
<div id="อาเดเลด ยูไนเต็ด พบ ชานตง ลู่เหนิง ไต้ชาน">
<div id="เซี่ยงไฮ้ เอสไอพีจี พบ เมืองทอง ยูไนเต็ด">
<div id="บุนยอดกอร์ พบ อัล-ชาบับ">
<div id="นาฟต์ เตหะราน พบ เอล จาอิช">
<div id="อัล-จาซีรา พบ อัล-ซาดด์">
<div id="อัล-อิตติฮัด พบ อัล-เวห์ดัต">
จิรายุ ตันตระกูล
จิรายุ ตันตระกูล (เกิด 16 มีนาคม พ.ศ. 2532) ชื่อเล่น ก๊อต เป็นนักแสดงและนักเขียนชาวไทยเชื้อสายปากีสถาน เข้าสู่วงการบันเทิงจากการประกวดดิ ไอดอล โปรเจกต์ และมีผลงานละครโทรทัศน์ทางสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานการแสดงทั้งในประเทศไทยและต่างประเทศ เคยแสดงภาพยนตร์ฮอลิวูดเรื่อง Gold (2559) ร่วมกับแมทธิว แม็คคอนาเฮย์
เขาได้รับรางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม จากภาพยนตร์เรื่อง จอมขมังเวทย์ 2020 (2562) และรางวัลโทรทัศน์เอเชีย (Asian television awards) สาขานักแสดงสมทบชายแห่งเอเชียยอดเยี่ยม จากละครโทรทัศน์เรื่อง คมแฝก (2561)
ประวัติ
จิรายุเป็นบุตรคนเดียวของของครอบครัว แต่เติบโตในครอบครัวขยายซึ่งอาศัยร่วมกันกับญาติฝั่งมารดาในแฟลตย่านห้วยขวาง สำเร็จการศึกษาระดับประถมศึกษาจาก โรงเรียนพร้อมพรรณวิทยา  สำเร็จการศึกษาระดับมัธยมศึกษาจากโรงเรียนวัดราชบพิธ และระดับอุดมศึกษาจากคณะบริหารธุรกิจ มหาวิทยาลัยรังสิต สาขาวิชาการจัดการธุรกิจค้าปลีก (ทุนความสามารถพิเศษด้านศิลปิน) ก่อนหน้านี้เคยศึกษาอยู่คณะนิเทศศาสตร์ มหาวิทยาลัยกรุงเทพ ในช่วงที่ยังศึกษาในระดับมัธยมศึกษานั้น ได้ลงเรียนวิชาชีพช่วงภาคค่ำ ด้านการซ่อมคอมพิวเตอร์ เขียนแบบภายใน เย็บผ้า และตัดต่อริงโทน เพราะมองว่าไม่มีสอนในโรงเรียน ค่าเรียนไม่แพง และสามารถนำความรู้มาใช้ในการเลี้ยงชีพได้ เขามีศักดิ์เป็นอาของณปภา ตันตระกูล ซึ่งเป็นนักแสดง เคยคบหาดูใจกับ เบญจวรรณ อาร์ดเนอร์ ซึ่งเป็นนักแสดงเช่นกัน
จิรายุมีความใฝ่ฝันที่จะเป็นนักแสดงตั้งแต่ยังศึกษาอยู่ในระดับชั้นประถมศึกษาปีที่ 3 หลังชมภาพยนตร์เรื่อง หน้ากากโซโร (2541) และอีกครั้งในภาพยนตร์เรื่อง องค์บาก (2546) เขามีกิจวัตรประจำวันคือนั่งสมาธิ จดอนุทิน และอ่านหนังสือ เขากล่าวว่าพ่อแม่ให้อิสระทางความคิดแก่เขาค่อนข้างสูง รวมทั้งไม่เคยบังคับเรื่องการเรียน เขามีพอล นิวแมน นักแสดงฮอลลิวูดเป็นบุคคลต้นแบบ
การทำงาน
เบื้องต้นจิรายุเคยเป็นนักแสดงประกอบในภาพยนตร์เรื่อง มอ๘ (2549) มาก่อน ต่อมาเมื่อครั้งยังศึกษาอยู่ในมหาวิทยาลัยกรุงเทพ ได้ทำงานเป็นเด็กฝึกงานยกฉากในบริษัทของปิยะ เศวตพิกุล และเริ่มสนใจงานในวงการบันเทิง ในเวลาต่อมาเขารับงานเป็นนักแสดงประกอบของโฆษณาน้ำอัดลมตัวหนึ่ง และเข้าประกวดดิ ไอดอล โปรเจกต์ ตามคำชักชวนของเพื่อน จนได้รับรางวัลชนะเลิศ หลังจากนั้นกอบสุข จารุจินดา ซึ่งเป็นผู้จัดละคร ได้ชักชวนให้จิรายุแสดงละครเรื่อง คุณนายสามสลึง (2553) เขากล่าวว่าช่วงเวลานั้น "...ผมมาเริ่มเข้าวงการตอนอายุ 22 แต่ไม่เข้าใจเรื่องการแสดงเลยจนอายุ 25 คือตอนนั้นผมเล่นเรื่อง ชาติพยัคฆ์ พอเล่นเรื่องนี้จบ ผมตัดสินใจจะเลิกแล้วเพราะผมไม่สามารถมีวิธีคิดที่จะสร้างตัวละครใหม่ ๆ ได้..." หลังจากนั้นเขาจึงอ่านหนังสือเพื่อพัฒนาตนเอง และเรียนกำกับ เขียนบท และเรียนการแสดงเพิ่มเติม หลังจากนั้นจึงได้แสดงศักยภาพด้านการฟันดาบ ในละครโทรทัศน์เรื่อง บางระจัน (2558) ซึ่งมีอรุโณชา ภาณุพันธุ์เป็นผู้จัดละครได้เพิ่มตัวละครหมู่เคลิ้มให้แก่เขา หลังจากกลับไปปรับปรุงข้อดีและข้อเสียในการแสดงของตัวเอง จิรายุกลับมามีชื่อเสียงอีกครั้งในละครโทรทัศน์เรื่อง บุพเพสันนิวาส (2561) รับบทเป็นหลวงสรศักดิ์, คมแฝก (2561) รับบทเป็น แสน ราชสีห์ และ หนึ่งด้าวฟ้าเดียว (2561) รับบทเป็นหลวงพิชัยอาสา เขากล่าวว่าเขา "ทำการบ้านหนักมาก" โดยใช้วิธีการแสดงท่วงท่า สีหน้า และอารมณ์เมื่อออกกล้อง โดยถือว่าตนสวมบทบาทตัวละครนั้นตลอดเวลาการเข้าฉาก
นอกจากงานแสดงภาพยนตร์และละครแล้ว เขายังเป็นนักเขียนหนังสือประเภทแนะแนวให้ผู้อ่านปฏิบัติตามได้ (How to) และเป็นศิลปิน ที่มีผลงานภาพและการจัดแสดงผลงานศิลปะของตนเอง
โรดวอริเออร์ฮอว์ก
ผลงาน
1The Road Warriors reign with the NWA World Six-Man Tag Team Championship, with Genichiro Tenryu, began December 7, 1988 after Ted Turner's purchase of Mid-Atlantic Championship Wrestling from Jim Crockett, Jr. and having it renamed World Championship Wrestling.
2Hawk and Animal's reign with this championship also happened after Ted Turner bought and renamed the promotion. However, it took place before the title was renamed the WCW World Tag Team Championship.
ช่วงเวลายอดนิยม
ช่วงเวลายอดนิยม (prime time) สำหรับวงการโทรทัศน์ หมายถึงช่วงเวลาที่มีผู้ชมมากที่สุด ช่วงเวลานี้จะเป็นช่วงเวลาที่สถานีโทรทัศน์ทำรายได้จากค่าโฆษณามากที่สุด
ความหมายของช่วงเวลายอดนิยมนั้นอาจแตกต่างออกไปตามภูมิภาค รวมถึงช่วงเวลาก็อาจแตกต่างกันด้วย ช่วงเวลายอดนิยมในประเทศไทยเป็นเวลาช่วง 19.00–22.30 น. ของทุกวัน และเนื้อหาที่ได้รับความนิยมส่วนมากในช่วงเวลายอดนิยมนี้ได้แก่ ละคร รายการข่าว และรายการปกิณกะ
อุทยานแห่งชาติตะรุเตา
อุทยานแห่งชาติตะรุเตา เป็นอุทยานแห่งชาติที่อยู่ในทะเลอันดามัน บริเวณช่องแคบมะละกา มหาสมุทรอินเดีย ในเขตจังหวัดสตูล อุทยานประกอบไปด้วยเกาะจำนวน 51 เกาะ มีพื้นที่ประมาณ 931,250 ไร่ หรือ 1,490 ตารางกิโลเมตร มีชื่อเสียงที่โด่งดังทางด้านธรรมชาติ สภาพพื้นที่ส่วนใหญ่เป็นภูเขาที่มีสภาพเป็นป่าดิบชื้นซึ่งยังมีพรรณไม และสัตว์ป่าที่น่าสนใจจำนวนไม่น้อย และมีพื้นที่ส่วนหนึ่งเป็นป่าชายเลน นอกจากนี้ยังมีอ่าวน้อยใหญ่ที่มีชายหาดสวยงามอยู่หลายแห่ง และในท้องทะเลของเกาะตะรุเตายังมีพันธุ์ปลามากมายหลายชนิดรวมทั้งเต่าทะเลที่ใกล้สูญพันธุ์ 4 ชนิด คำว่า “ตะรุเตา” นี้ เพี้ยนมาจาก คำว่า “ตะโละเตรา” ในภาษามลายูแปลว่า มีอ่าวมาก
ลักษณะภูมิประเทศ
อุทยานแห่งชาติตะรุเตา ประกอบด้วยเกาะใหญ่น้อย มีเกาะที่มีขนาดใหญ่ 7 เกาะด้วยกัน คือ เกาะตะรุเตา เกาะอาดัง เกาะราวี เกาะหลีเป๊ะ เกาะกลาง เกาะบาตวง และเกาะบิสสี โดยจัดแบ่งออกเป็นหมู่เกาะใหญ่ๆ ได้ 2 หมู่เกาะ คือ หมู่เกาะ ตะรุเตา และหมู่เกาะอาดัง-ราวี
ลักษณะภูมิอากาศ
ข้อมูลภูมิอากาศของอุทยานแห่งชาติตะรุเตาในรอบปีที่ผ่านมา (มกราคม – ธันวาคม 2544) พบว่า ฝนจะตกมากที่สุดในเดือนกันยายน 594 มิลลิเมตร รองลงมาในเดือนตุลาคม 478 มิลลิเมตร และตกน้อยที่สุดในเดือนกุมภาพันธ์ 15 มิลลิเมตร ปริมาณน้ำฝนรายปี 2,908 มิลลิเมตร อุณหภูมิเฉลี่ยสูงสุด 39oC อุณหภูมิเฉลี่ยต่ำสุด 19oC โดยอุณหภูมิสูงสุดในเดือนเมษายนและต่ำสุดในเดือนมิถุนายน ในฤดูฝนเป็นช่วงที่ได้รับอิทธิพลของลมมรสุมตะวันตกเฉียงใต้ นอกจากจะทำให้ฝนตกหนักแล้ว ท้องทะเลยังมีคลื่นลมแรง ทำให้การเดินทางไปท่องเที่ยวที่อุทยานแห่งชาติตะรุเตาในช่วงนี้ไม่ปลอดภัยสำหรับนักท่องเที่ยว จึงกำหนดปิด-เปิดฤดูการท่องเที่ยวประจำปี เฉพาะบริเวณหมู่เกาะอาดัง - ราวี ดังนี้ ปิดฤดูการท่องเที่ยว ตั้งแต่วันที่ 16 พฤษภาคม - 15 พฤศจิกายน ของทุกปี เปิดฤดูการท่องเที่ยว ตั้งแต่วันที่ 16 พฤศจิกายน - 15 พฤษภาคม ของทุกปี
ทรัพยากรป่าไม้
สภาพป่าของอุทยานแห่งชาติตะรุเตาสามารถจำแนกออกได้เป็น 7 ประเภท ได้แก่
ทรัพยากรสัตว์ป่า
สัตว์ป่าที่พบในอุทยานแห่งชาติตะรุเตาสามารถจำแนกออกได้เป็น
การเดินทาง
เครื่องบิน จากกรุงเทพฯเดินทางมาสนามบินหาดใหญ่ การเดินทางเดินทาง 1. สามารถเดินทางโดยรถสองแถวออกมาที่ตลาดเกษตรค่าโดยสารประมาณ 20 บาท/คน เมื่อถึงตลาดเกษตรก็เดินทางโดยรถตู้ประจำทาง สายหาดใหญ่ - ปากบารา อัตราค่าโดยสาร 100 บาท/คน 2. เดินทางโดยเหมารถแท็กซี่ อัตราค่าโดยสารประมาณ 1,500 - 1,800 บาท/ คัน การเดินทางใช้เวลาประมาณ 1 - 2 ชม.
เรือ การเดินทางโดยเรือโดยสารไปอุทยานแห่งชาติตะรุเตา คือ 1. เส้นทางท่าเรือปากบาราไปเกาะตะรุเตา (ขึ้นเกาะบริเวณท่าเรือพันเตมะละกา ซึ่งเป็นที่ตั้งที่ทำการอุทยานแห่งชาติ) หรือไปเกาะอาดัง-หลีเป๊ะ มีตารางการเดินเรือ ดังนี้
ท่าเรือปากบาราเดินทางไปเกาะตะรุเตา เรือออกจากท่าเรือปากบารา เวลา 11.30 น. และ 13.00 น. ค่าเรือ 700 บาท ไปกลับ
เกาะตะรุเตาเดินทางไปเกาะอาดัง-หลีเป๊ะ เรือออกจากเกาะตะรุเตา เวลา 11.45 น. ค่าเรือ 700 บาท ไปกลับ
เกาะอาดัง-หลีเป๊ะเดินทางไปเกาะตะรุเตา เรือออกจากเกาะอาดัง-หลีเป๊ะ เวลา 09.00 น.
เกาะตะรุเตาเดินทางไปท่าเรือปากบารา เรือออกจากเกาะตะรุเตา เวลา 10.00 น. และ 12.00 น. (ค่าเรือ จากปากบารา ถึง เกาะอาดัง 1200 บาท ไปกลับ)
รถไฟ การเดินทางโดยรถไฟ จากกรุงเทพฯ ถึงหาดใหญ่ จากนั้นต้องเดินทางต่อจากหาดใหญ่ไปท่าเทียบเรือปากบารา จังหวัดสตูล เดินทางได้โดย 1) รถโดยสารประจำทางสายหาดใหญ่-ปากบารา หรือ 2) รถแท็กซี่ สายหาดใหญ่-ละงู ลงที่อำเภอละงู จากนั้นเดินทางต่อด้วยรถสองแถวมายังท่าเทียบเรือปากบารา หรือ 3) รถตู้ปรับอากาศ สายหาดใหญ่-ปากบารา
เมื่อเดินทางถึงท่าเทียบเรือปากบารา ต้องเดินทางต่อโดยเรือ เพื่อเดินทางไปเกาะตะรุเตา ซึ่งเป็นที่ตั้งที่ทำการอุทยานแห่งชาติ อยู่บริเวณอ่าวพันเตมะละกา หรือจะเดินทางไปเกาะอาดัง ซึ่งเป็นที่ตั้งหน่วยพิทักษ์อุทยานแห่งชาติ อยู่บริเวณหาดแหลมสน
รถโดยสารประจำทาง มุ่งสู่ปลายทาง "ท่าเรือปากบารา" เพื่อเดินทางต่อโดยเรือมุ่งสู่อุทยานแห่งชาติตะรุเตา 1) เริ่มต้นที่กรุงเทพฯ เดินทางโดยรถโดยสารประจำทางสายกรุงเทพฯ-สตูล ลงที่อำเภอละงู เดินทางต่อด้วยรถสองแถวมายังท่าเทียบเรือปากบารา หรือ 2) เริ่มต้นที่จังหวัดตรัง เดินทางโดยรถโดยสารประจำทางสายตรัง-สตูล ลงที่อำเภอละงู เดินทางต่อด้วยรถสองแถวมายังท่าเทียบเรือปากบารา หรือ 3) เริ่มต้นที่อำเภอหาดใหญ่ เดินทางโดย รถโดยสารประจำทางสายหาดใหญ่-ปากบารา หรือ รถแท็กซี่ สายหาดใหญ่-ละงู ลงที่อำเภอละงู เดินทางต่อด้วยรถสองแถวมายังท่าเทียบเรือปากบารา หรือ รถตู้ปรับอากาศ สายหาดใหญ่-ปากบารา
อันเดร เชือร์เลอ
อันเดร ฮอสท์ เชือร์เลอ (André Horst Schürrle; เกิด 6 พฤศจิกายน ค.ศ. 1990) เป็นอดีตนักฟุตบอลชาวเยอรมัน เล่นในตำแหน่งกองหน้า เคยเป็นตัวแทนของทีมชาติเยอรมนีตั้งแต่ ค.ศ. 2010 ถึง 2017
โดยเชือร์เลอ ทำแฮตทริกในทีมชาติได้เป็นครั้งแรกในการแข่งขันฟุตบอลชิงแชมป์แห่งชาติยุโรป 2016 รอบคัดเลือก นัดที่ถล่มทีมชาติยิบรอลตาร์ 7-0
ยินดีที่ไม่รู้จัก
"ยินดีที่ไม่รู้จัก" เป็นเพลงประกอบภาพยนตร์เรื่อง กวน มึน โฮ โดยวงทเวนตีไฟฟ์อาวส์ ประพันธ์เนื้อร้องโดยปิยวัฒน์ มีเครือ ทำนองโดยประทีป สิริอิสสระนันท์ และเรียงเรียงโดยทเวนตีไฟฟ์อาวส์
ที่มาของเพลงผู้กำกับภาพยนตร์ บรรจง ปิสัญธนะกูล กล่าวว่า เมื่อตอนเลือกเพลงประกอบ เนื้อเรื่องซึ่งมีคำในภาพยนตร์คือคำว่า ยินดีที่ไม่รู้จัก เป็นเนื้อหาหลัก ผู้กำกับและจิระ มะลิกุล ซึ่งพอรู้จักวงอยู่แล้วก็เห็นด้วย ถึงแม้ว่าจะเป็นวงอินดี้ ส่วนในการถ่ายทำมิวสิกวิดีโอที่ใช้งบร่วมสามแสนบาท ได้ผู้กำกับคือ นิธิวัฒน์ ธราธร มากำกับมิวสิกวิดีโอ มีแนวความคิดการเสนอภาพด้วยเทคนิคของมุมกล้องที่แตกต่างจากมิวสิกวิดีโอที่เคยผ่านมา
โดยต่อยอดแนวคิดจากโปสเตอร์ภาพยนตร์ และปรับเทคนิคให้สนุกยิ่งขึ้นโดยการเล่นมุมกล้องกับแรงโน้มถ่วงของโลก โดยเซทสตูดิโอคัลเลอร์เฟรม ให้กลายเป็นห้องใหญ่ๆ หนึ่งห้อง เป็นฉาก 5 ด้าน ใช้เฟอร์นิเจอร์ติดบนเพดานและผนัง เมื่อถ่ายเสร็จก็รื้อฉากมาใหม่ และหมุนจนครบด้าน โดยในมิวสิกวิดีโอได้ 2 พระนาง เต๋อ และหนูนา จากภาพยนตร์เป็นตัวแสดง
ทิมบาแลนด์
ทิโมที เซเชรี มอสลีย์ (Timothy Zachery Mosley) หรือที่รู้จักในชื่อ ทิมบาแลนด์ (Timbaland) เกิดเมื่อวันที่ 10 มีนาคม ค.ศ. 1971 เป็นโปรดิวเซอร์เพลง นักร้อง แร็ปเปอร์ชาวอเมริกัน ทิมบาแลนด์ร่วมผลิตผลงานอัลบั้มและซิงเกิ้ลให้กับหลายศิลปินตั้งแต่กลางทศวรรษ 1990 จนถึงปัจจุบัน
ทิมบาแลนด์ได้รับเครดิตเต็มจากผลงานครั้งแรกในปี 1996 กับอัลบั้ม Ginuwine...the Bachelor ให้กับศิลปินอาร์แอนด์บีที่ชื่ จินูไวน์ ซึ่งอัลบั้มชุดนี้ประสบความสำเร็จทั้งด้านยอดขายและคำวิจารณ์ หลังจากนั้นเขาประสบความสำเร็จจากผลงานของอาไลยาห์ในปี 1996 ชุด One in a Million และของมิสซี เอลเลียต ในปี 1997 ชุด Supa Dupa Fly จากนั้นทิมบาแลนด์ก็มีชื่อเสียงจากการเป็นโปรดิวเซอร์ให้กับศิลปินแนวอาร์แอนด์บีและฮิปฮอป เขายังมีผลงานอัลบั้มเดี่ยวของตัวเอง ซึ่งมักจะร่วมงานกับ Magoo และในระหว่างปี 2003 และปี 2005 เขาทำงานร่วมกับแบรนดี้ จากนั้นทำงานร่วมกับเจย์-ซี และบับบา สปาร์กซ์ ทิมบาแลนด์ยังมีรายได้กว่า 22 ล้านเหรียญสหรัฐในปี 2008
อ้างอิง
1971
รายชื่อภูมิภาคของประเทศลิเบียเรียงตามดัชนีการพัฒนามนุษย์
นี่คือ รายชื่อของสามภูมิภาคประวัติศาสตร์ของประเทศลิเบียเรียงตามดัชนีการพัฒนามนุษย์ ในปี 2564 ซึ่งเป็นข้อมูลสำหรับปี 2562
พาโบลฮันนีย์
พาโบลฮันนีย์ (Pablo Honey) เป็นอัลบั้มเปิดตัวของวงเรดิโอเฮด วางตลาดในกุมภาพันธ์ ศ.ค. 1993 มีโปรดิวเซอร์โดย ฌอน สเลด และ พอล คิว. โคลเดอร์รี ทำการบันทึกที่ Chipping Norton Recording Studios และ Courtyard Studio ในออกซฟอร์ดเชอร์ ตั้งแต่กันยายนถึงพฤศจิกายน ค.ศ. 1992 ซิงเกิลจากอัลบั้มอย่างเพลง: "Anyone Can Play Guitar" "Stop Whispering" และเพลงที่ทำให้วงมีชื่อเสียงและติดฮิตในสถานีวิทยุคือ "Creep" พาโบลฮันนี ขึ้นอันดับที่ 22 ในชาร์ตเพลงของสหราชอาณาจักรและได้รางวัลทองคำขาวมาแล้วจากประเทศอื่น วงJerky Boysนำไปชื่อเพลงของวงนี้ไปตั้งในเพลงของเขาและร้องว่า "Pablo, honey? Please come to Florida!" แล้วได้นำเพลง "How Do You?" มาใช้เป็นแซมเพิลเล็กน้อยด้วย
หลังจากพาโบลฮันนีได้วางจำหน่าย เรดิโอเฮดยังคงเน้นเสียงออลเทอร์นาทิฟร็อกอย่างมากแล้วเพิ่มดนตรีทดลองเข้ามาด้วย อัลบั้มนี้ได้มีนักวิจารณ์ต่างชื่นชมเป็นอย่างดี นักวิจารณ์บอกว่ายังคงดนตรีแบบดั้งเดิมอยู่โดยยังไม่เปลี่ยนแปลง ถึงแม้ว่าจะถูกติในแง่ลบเล็กน้อยบ้างเมื่อเปรียบเทียบกับอัลบั้มชุดต่อๆมาของวง อย่างไรก็ตาม ผู้ฟังได้ชื่นชมว่าอัลบั้มนี้ได้ถูกยกย่องอัลบั้มเปิดตัวที่ดีที่สุด
รายชื่อเพลง
เพลงทั้งหมดได้แต่งโดยเรดิโอเฮด ยกเว้นที่ที่ระบุเอาไว้
ชื่อตั้งไร้คำบรรยาย
เพราะ ชื่อตั้งไร้คำบรรยาย ยังไม่ใช่ชื่อวิทยาศาสตร์ที่ผู้เขียนสามารถตีพิมพ์ลงไปให้ถูกต้องได้ ถ้าผู้เขียนตีพิมพ์โดยใช้ชื่อ ชื่อตั้งไร้คำบรรยาย เป็นคนแรก และภายหลังถูกรับรองด้วยรายละเอียดที่ใช้ได้และเหตุผลที่เพียงพอ วันที่ตีพิมพ์, เหตุผล, รายละเอียด จะกลายเป็นวันที่ที่อนุกรมวิธานตั้งชื่อนี้ขึ้น
อภิธาน ของระบบชื่ออนุกรมวิธานสัตว์สากล (International Code of Zoological Nomenclature (ICZN) ) ให้นิยามว่า:
อภิธานของระบบชื่ออนุกรมวิธานพืชสากล (International Code of Botanical Nomenclature (ICBN) ) ให้นิยามว่า:
รถตักตีนตะขาบ
รถตักตีนตะขาบ (tracked loader) เป็นยานยนต์งานก่อสร้างชนิดหนึ่งที่ประกอบด้วยช่วงล่างแบบสายพานหรือตีนตะขาบ และชุดบุ้งกี๋ (loader) สำหรับการขุดหรือตักวัสดุ เครื่องจักรกลชนิดนี้ได้รับการพัฒนาให้เป็นเครื่องจักรสารพัดประโยชน์ที่มีความคล่องตัวในอุตสาหกรรมการขุดตัก เป็นรถแบบอเนกประสงค์ที่สามารถทำงานได้หลายอย่างในสถานที่ก่อสร้าง เช่นการดัน, การขุด หรือตักวัสดุ
การเปลี่ยนแปลงการออกแบบที่สำคัญเกิดขึ้นเมื่อมีการนำระบบไฮดรอลิกมาใช้ในการขับเคลื่อนระบบก้านต่อของชุดตัก ทำให้กำลังงานของการตักเพิ่มสูงขึ้น และที่สำคัญคือรถตักสามารถส่งแรงดันกดลงด้านล่างไปยังบุ้งกี๋ได้ ซึ่งทำให้เพิ่มความสามารถในการขุดพื้นดินแข็งได้ดีขึ้นอย่างมาก การออกแบบส่วนอื่นยังคงลอกแบบจากรถบุลโดเซอร์ น้ำหนักของเครื่องยนต์ยังคงกระทำลงบนส่วนครึ่งหน้าของสายพานตีนตะขาบเช่นเดียวกับส่วนประกอบชุดตักที่มีน้ำหนักมาก ซึ่งมักจะก่อให้เกิดปัญหาการสึกหรอที่เร็วเกินควรของล้อนำด้านหน้า และชิ้นส่วนช่วงล่าง
การประยุกต์ใช้ระบบขับเคลื่อนไฮโดรสแตติกในรถตักตีนตะขาบเป็นพัฒนาการที่สำคัญประการต่อมา ทำให้การเคลื่อนที่ของรถมีความคล่องตัวสูงและบังคับได้ง่ายขึ้น รถตักตีนตะขาบในปัจจุบันเป็นเครื่องจักรกลที่มีความซับซ้อนสูง โดยการใช้ระบบส่งกำลังแบบไฮโดรสแตติก และระบบควบคุมไฮดรอลิกไฟฟ้าเพื่อเพิ่มประสิทธิภาพ
ไอเฟล (วงดนตรี)
วงไอเฟล (Eiffel) เป็นศิลปินสัญชาติไทย ในแนวป็อปร็อก และร็อกแดนซ์ มีผลงานอัลบั้ม 2 ชุด คือ "สูงเสียดฟ้า" และ "นาโฮนาเฮ่"(โครงการ 2) ในช่วงปี พ.ศ. 2533 - 2535
สู่ สูงเสียดฟ้า
ปี พ.ศ. 2533 อธิบดี (แจ็ค) ได้รู้จักกับ ประจวบ (แอ็ด)  จึงชักชวนมาทำวงดนตรีด้วยกัน แต่ยังขาดอีกหลายตำแหน่ง  แอ็ดจึงพาแจ็คไปดูวงดนตรีวงหนื่งที่เล่นประจำอยู่ที่  "Nasa Spacy Dome" สถานบันเทิงชื่อดังในสมัยนั้น  ซึ่งที่ร้าน Cheers pub บริเวณชั้นล่าง มีวงชื่อ "Mr. bad guys" เล่นประจำอยู่  เท็ดดี้ ซึ่งมาจากวง “เลอโดม”  กำลังอยู่ในช่วงพักวงหลังจากมีอัลบั้มเพลง และกำลังศึกษาระดับปริญญาตรีที่ มหาวิทยาลัยศรีนครินทรวิโรฒ ประสานมิตร และมาทำวงเล่นประจำกับ ไก่ และ เฟิสท์  เมื่อแจ็คกับแอ็ดมาดูก็รู้สีกถูกใจจึงชวนกันมาทำงานเพลง ทั้งหมดจึงตกลงร่วมงานกัน
แจ็คได้พาเจ้าของค่ายเพลง "เบลล์ เอนเตอร์เทนเม้นท์"  โดยคุณสุวรรณา ตรีรานุรักษ์  และคุณเทอดพล ใคร้วาณิช หรือ เบิ้ม อดีตมือเบสวง P.M.5 ที่จะมาเป็นโปรดิวเซอร์ให้ มาดูวงเล่นด้วยกันที่ร้าน ทางต้นสังกัดพอใจที่จะทำเพลงให้ แต่ยังขาดมือกลอง เนื่องจากคนที่ต้องการไปบวช  เฟิสท์เลยพาเท็ดดี้และไก่ไปดู ต้อม มือกลองที่เคยเล่นด้วยกันในร้านพิ้งค์ค็อคเทลเล้าจน์ จึงมาร่วมวง  ทางวงเข้าห้องอัดเสียงเอ็มเอ็มสตูดิโอ (ซึ่งมี เหมา ประเทือง อุดมกิจนุภาพ มือเบสวงชาตรี เป็นเจ้าของ) ในปลายเดือนตุลาคมเพื่อผลิตงานชุดแรก  โดยโปรดิวเซอร์คือเทอดพล ได้ให้โอกาสทางวงเล่นบันทึกเสียงกันเอง โดยเฉพาะคีย์บอร์ด เบส และเสียงประสาน  มีเท็ดดี้และเฟิสท์บันทึกกันเองทุกเพลง  และยังได้เชิญ ขจรศักดิ์ หุตะวัฒนะ (ปัจจุบันคือ หมี คาราบาว) มาเล่นโชโล่กีตาร์ให้
อัลบั้มเพลงชุดแรกวางแผงในปลายปีนั้น ในชื่อวง "ไอเฟล" ชุด "สูงเสียดฟ้า" ซึ่งเท็ดดี้เป็นผู้ออกแบบโลโก้วงและตั้งชื่ออัลบั้ม ส่วนชื่อวงตั้งโดยแจ็ค โดยมี เบลล์ เอนเตอร์เทนเม้นท์ เป็นต้นสังกัด มีเพลง เสมอเมฆ, แทนที่, ได้ไง และ ก้าวใหม่ เป็นที่รู้จักจนได้รับกระแสตอบรับค่อนข้างดี    แต่เนื่องจากการที่ทางวงผลิตงานกันเองและสื่อที่มีอยู่น้อยเกินไปก็เลยเป็นทั้งข้อดีและข้อเสีย งานที่ออกมาจึงยังไม่ประสบความสำเร็จเต็มที่
โครงการสอง
กลางปี พ.ศ. 2534 ทางวงเข้าห้องอัดเสียงเซ็นเตอร์สเตจของ แอ๊ด คาราบาว เพื่อผลิตงานชุดที่ 2 ออกมา โดยได้ พงศ์พรหม สนิทวงศ์ ณ อยุธยา (ปุ้ม วงตาวัน) มาเป็นโปรดิวเซอร์ให้  และ วงศกร รัศมิทัต (ต้น วงตาวัน) มาควบคุมเสียง  อีกทั้งยังมีนักดนตรีฝีมือดีอีกหลายคนมาร่วมบันทึกเสียง เช่น  ชัยวัฒน์ จุฬาพันธุ์ (ขุน วงตาวัน) สุเทพ ปานอำพัน (เอ็ดดี้ วงซูซู)  โดยมี กีรติ พรหมสาขา ณ สกลนคร (เขียว คาราบาว) ร่วมเขียนเนื้อเพลง "ยุกยิก"  และ กอล์ฟ เบญจพล เขียนเพลง "พับกระดาน" ซื่งแอ็ดเป็นคนร้องเพลงนี้  ทำให้งานชุดที่ชื่อว่า "โครงการ 2 นาโฮนาเฮ่" มีมาตรฐานที่ดีขื้น จนเป็นที่นิยมของแฟนเพลงอย่างมาก อย่างเช่นเพลง ตะเกียงวิเศษ, เจ็บลีก, คนไม่จืด, พับกระดาน โดยเฉพาะเพลง ตะเกียงวิเศษ และ เจ็บลึก ได้มีการผลิตมิวสิกฟิล์ม เพื่อฉายผ่านทางรายการโทรทัศน์ และโรงภาพยนตร์ต่างๆ โดยชุดนี้มีการทำปกเทปถึงสองครั้ง  และทางวงก็ยังได้เล่นประจำที่ "ไนท์ สเตชัน" และ "บรอดเวย์ 2002" อัครสถานบันเทิงชื่อดังแห่งกรุงเทพฯ ในยุคนั้น
หลังแยกวง
แจ็ค ได้ไปร้องเพลงที่สถานบันเทิง แค็บปิตอล ในนาม "แจ็ค ไอเฟล" และผลิตงานเดี่ยวภายหลังจากแยกกัน ในชื่อ "JACKGET" กับค่ายคีตาเอนเตอร์เทนเม้นท์ โดยยังได้เพื่อนเก่าของวงไอเฟลมาช่วยงาน เช่น เฟิสท์ เป็นคนบันทีกเสียงเบส เท็ดดี้ และ แอ็ด ช่วยร้องประสานเสียงทั้งหมดให้กับอัลบัมนี้ด้วย หลังจากที่อัลบั้มประสบความสำเร็จพอสมควร ก็ได้ทำธุรกิจสถานบันเทิง และเข้าทำงานที่ค่ายเพลงอาร์เอส ในตำแหน่ง Lyric Producer โดยดูแลศิลปินมากมาย เช่น อู๋ ธรรพ์ณธร, วงเอาท์, จอนนี่ อันวา, เจอาร์, โฟร์ท ฯลฯ  นอกจากนี้ยังได้แสดงละครเรื่อง "พระเจ้าตากสินมหาราช" ทางช่อง 3 และอีกหลายๆ เรื่อง รวมถึงภาพยนตร์ด้วย
ส่วน เท็ดดี้ หลังกลับจากอเมริกา ในปี พ.ศ. 2538 ก็ได้เข้าทำงานในแกรมมี่จนถึงปัจจุบัน โดยอยู่เบื้องหลังศิลปินมากมาย เช่น ลีโอ พุฒ, เจสัน ยัง, ปีเตอร์ คอร์ป ไดเรนดัล, นิโคล เทริโอ, ตอง ภัครมัย, วงฟลาย, วงไทม์, วงแจมป์, วงคูณสามซูเปอร์แก๊งค์, วงดับเบิ้ลยู, ปนัดดา เรืองวุฒิ, เพาเวอร์แพท, ฮิวโก้และวงสิบล้อ, ติ๊ก ชีโร่, วงโซคูล ฯลฯ   ปัจจุบันเปลี่ยนชื่อจริงเป็น ณัฐฎ์ณัฐ
ต้อม เข้าร่วมวงดนตรีอีกหลายวง เช่นวง เอฟ 16 และร่วมทำอัลบั้ม "เฟิสท์แก็งค์" กับเฟิสท์ ปัจจุบันยังเล่นดนตรีอยู่ที่ ร้านลูซิเฟอร์  Walking street พัทยา
แอ็ด ได้ผลิตงานเพลงออกมาอีกทั้งงานเดี่ยวในอัลบั้ม "แอ็ดแสลบเล็กๆ" กับค่าย อังกอร์ แต่ที่ประสบความสำเร็จโด่งดังก็คือ เป็นนักร้องนำวง "เดอะแบ็คอัพ" เจ้าของเพลง ปั้นปึง และ สวมเขา ซื่งอัลบั้มนี้ เฟิสท์ ก็ได้รับเชิญมาบันทีกเสียงเบสให้ทั้ง 2 อัลบั้ม โดยเท็ดดี้มาช่วยจัดการวงและเล่นคีย์บอร์ดตอนแสดงสดอีกด้วย
ไก่ ได้ไปร่วมเล่นกับวงต่างๆ หลายวงพร้อมทั้งไปเป็นแบ็คอัพให้กับ ต่าย เพ็ญพักตร์ ศิริกุล ร่วมกับเฟิสท์ จากนั้นจึงเดินทางไปเล่นดนตรีที่ประเทศฮ่องกง  ปัจจุบันเปลื่ยนชื่อจริงเป็น นฤเทพ และได้เข้าอุปสมบทเป็นพระภิกษุสงฆ์ จำพรรษาอยู่ที่วัดป่างิ้ว  อำเภอสารภี จังหวัดเชียงใหม่ ปัจจุบันสึกออกมาแล้ว
ปี พ.ศ. 2553 วงไอเฟล กลับมารวมตัวครั้งแรกในรอบ 15 ปี เพื่อแสดงคอนเสิร์ตช่วยเหลือ แอ็ด ซึ่งป่วยหนักอยู่ในโรงพยาบาล ในเดือนกันยายน ต่อมายังได้ร่วมแสดงในงาน ฉลองครบรอบ 40 ปี นิตยสารเดอะกีตาร์ ในวันที่ 20 พฤศจิกายน ที่ริมทะเลสาบ เมืองทองธานี
คืนสู่งานเพลง
ในปี พ.ศ. 2555 วงไอเฟลได้ประกาศกลับมาทำงานเพลงชุดใหม่หลังว่างเว้นจากงานสตูดิโออัลบั้มนานถึง 20 ปี โดยออกซิงเกิลจำนวน 2 เพลง คือ "เวทมนตร์" และ "บาดแผลที่งดงาม" โดยเป็นการทำงานของสมาชิกดั้งเดิมของวงเพียง 3 คน ได้แก่ แจ็ค, ​เท็ดดี้, เฟิสท์ และยังได้ชวน ป๊อป-กรรณศิริ อาญาเมือง อดีตมือกลองจากวงเลอโดม เข้าร่วมวงด้วย โดยแนวเพลงยังคงเป็นลักษณะเช่นเดียวกับสมัยทำเพลงในยุคก่อน โดยเฉพาะเพลง เวทมนตร์​ ที่​เน้น​ความ​เป็นเมจิก​เหมือนเป็นภาคต่อของ​เพลง ตะ​เกียงวิ​เศษ ที่อยู่ในอัลบั้มชุดที่ 2 ของวง
พอนทีซิตี
พอนทีซิตี (Ponte City) เป็นตึกระฟ้าในย่านชานเมืองเบเรีย ในนครโจฮันเนสเบิร์ก ประเทศแอฟริกาใต้ ติดกับฮิลโบรว อาคารสร้างขึ้นใน ค.ศ. 1975 มีความสูง 173 เมตร (567.6 ฟุต) จำนวน 55 ชั้น ถือเป็นอาคารที่อยู่อาศัยที่สูงที่สุดในทวีปแอฟริกา อาคารมีรูปลักษณะเป็นทรงกระบอก ตรงกลางเปิดโล่งเพื่อให้มีแสงเข้ามาภายใน ตรงกลางเป็นที่รู้จักในชื่อ "เดอะคอร์" (the core) เป็นช่องว่างสูงขึ้นมาเหนือพื้นหินที่ไม่ได้ระดับ ในสมัยที่อาคารพึ่งสร้างแล้วเสร็จ พอนทีซิตีเป็นที่ต้องการเนื่องมาจากสถานที่ตั้งและทิวทัศน์นครโจฮันเนสเบิร์กที่ชมได้จากบนอาคาร ต่อมาในคริสต์ทศวรรษ 1980 ตอนปลาย จนถึงทศวรรษ 1990 อาคารกลับกลายมามีชื่อทางลบจากเหตุอาชญากรรมและการขาดการบำรุงรักษา นับจากนั้นมา อาคารได้รับการดูแลปรับปรุงและกลับมาสู่สภาวะที่ปลอดภัยแล้ว
ประวัติศาสตร์
นักออกแบบหลักของอาคารพอนทีซิตีคือ แมนนี เฟิลด์แมน (Mannie Feldman) ร่วมกับคณะคือ แมนเฟร็ด เฮอร์เมอร์ (Manfred Hermer) และ ร็อดนี กรอสส์คัปฟ์ (Rodney Grosskopff) ร็อดนีเป็นคนที่ตัดสินใจสร้างอาคารให้เป็นรูปทรงกระบอก เป็นตีกระฟ้าทรงกระบอกตึกแรกในแอฟริกา ในเวลานั้น กฎหมายนครโจฮันเนสเบิร์กบังคับให้ครัวและห้องน้ำต้องมีหน้าต่างเปิดสู่ภายนอก ร็อดนีจึงออกแบบอาคารให้ภายในโล่ง ทำให้แสงสามารถเข้ามาสู่ภายในอาคารได้จากทั้งสองทาง ที่ชั้นล่างของอาคารเป็นพื้นที่ค้าขาย และในแปลนแรกเริ่มมีแผนจะสร้างสโลปสกีในร่มบนพื้นที่ 32000 sqft ส่วนในของใจกลางอาคาร ที่ตั้งของอาคารอยู่ห่างไป 35 นาทีจากท่าอากาศยานนานาชาติโออาร์ แทมโบ และอยู่ในระยะทางเดินเท้าได้จากย่านใจกลางเมืองเช่น ย่านมาร์เก็ต (Market) และ ซิวิก (Civic) ด้วยระยะห่างเพียง 5 กิโลเมตร (3.1 ไมล์)
การเสื่อมถอย
ในปลายคริสต์ทศวรรษ 1980 กิจกรรมจากกลุ่มอาชญากรรมทำให้อัตราการเกิดอาชญากรรมในอาคารและย่านโดยรอบพุ่งสูง ในทศวรรษ 1990 มีหลายกลุ่มอาชญากรรมที่ย้ายเข้ามาอาศัยในอาคาร และทำให้อาคารไม่ปลอดภัยอย่างหนัก จากนั้นมา พอนทีซิตีจึงกลายมาเป็นสัญลักษณ์ของอาชญากรรมและซากความเสื่อมถอยของนคร (urban decay) ในย่านเบเรีย (Berea) ที่ครั้งหนึ่งเป็นย่านนานาชาติ ใจกลางของอาคารเต็มไปด้วยซากปรักหักพังที่ก่อตัวสูงถึง 5 ชั้น ในขณะที่เจ้าของอาคารปล่อยให้อาคารทรุดโทรมลงเรื่อยๆ
ในกลางคริสต์ทศวรรษ 1990 ได้มีข้อเสนอให้เปลี่ยนอาคารนี้เป็นเรือนจำระฟ้าแทน
นิวพอนที
กระนั้นวิกฤติสินเชื่อซับไพรม์เป็นผลให้ธนาคารไม่ให้เงินทุนแก่โครงการ ทำให้การคืนชีพอาคารไม่สำเร็จ โครงการถูกยกเลิกและอาคารถูกส่งคืนความเป็นเจ้าของแก่เคมปสตันกรุ๊ป (Kempston Group)
ในปัจจุบัน
ในปี 2017 อาคารได้รับการปรับปรุงใหม่ทั้งหมด และได้รับการยอมรับว่าเป็นที่อยู่อาศัยที่ "เป็นที่ต้องการ" และ "ราคาเหมาะสม" ประชากรในอาคารมีรายงานว่าเป็นคนแอฟริกันผิวสี 80% และยังมีผู้อพยพจากประเทศอื่นด้วย
ในวัฒนธรรมสมัยนิยม
หนึ่งในฉากตอนท้ายของภาพยนตร์ปี 2009 เรื่อง District 9 เป็นการถ่ายทำที่อาคารพอนทีซิตี ผู้กำกับ ฟิลิป บูม ได้สร้างภาพยนตร์สารคดีเรื่อง Ponte Tower บันทึกเรื่องราวของอาคารนี้ อินกริด มาร์เทินส์ (Ingrid Martens) สร้างสารคดี Africa Shafted: Under one Roof ขึ้น โดยถ่ายทำทั้งหมดแค่ในลิฟต์โดยสารของพอนทีซิตี รวมระยะเวลาสองปีครึ่ง ฉากต่อสู้ในภาพยนตร์ปี 2016 เรื่อง Resident Evil: The Final Chapter ถ่ายทำที่นี่เช่นกัน
มาร์เซ็ล ชเม็ลท์เซอร์
มาร์เซ็ล ชเม็ลท์เซอร์ (Marcel Schmelzer; เกิดเมื่อวันที่ 22 มกราคม ค.ศ. 1988) เป็นนักฟุตบอลชาว เยอรมนี ปัจจุบันเล่นให้กับสโมสรฟุตบอลโบรุสซีอาดอร์ทมุนท์ ใน บุนเดิสลีกาและฟุตบอลทีมชาติเยอรมนีในตำแหน่งแบ็กซ้าย
แหล่งข้อมูลอื่น
1988
วอลเลย์บอลหญิงทีมชาติมาเลเซีย
วอลเลย์บอลหญิงทีมชาติมาเลเซีย (Pasukan wanita Malaysia dalam bola tampar) เป็นตัวแทนของประเทศมาเลเซียในการแข่งขันวอลเลย์บอลระดับนานาชาติรวมถึงนัดกระชับมิตร
ทีมนี้เคยเข้าร่วมการแข่งขันวอลเลย์บอลหญิงชิงแชมป์เอเชีย 1987 โดยจบอันดับที่ 9 ของการแข่งขัน
ไวต์ลายส์
ไวต์ลายส์ (White Lies) เป็นวงอัลเทอร์เนทีฟร็อก จาก Ealing ในเวสต์ลอนดอน ประเทศอังกฤษ ปัจจุบันเซ็นสัญญากับฟิกชันเรคอร์ด หรือเป็นที่รู้จักในอีกชื่อว่า เฟียร์ออฟฟลายอิง (Fear of Flying) ประกอบด้วยสมาชิก แฮร์รี แม็กวีจ (ร้องนำ, กีตาร์) ชาร์ลส เคฟ (กีตาร์เบสและร้องประสาน) และแจ็ก ลอว์เรนซ์-บราวน์ (กลอง) วงออกซิงเกิลมา 4 ซิงเกิลคือ "Unfinished Business", "Death", "To Lose My Life" และ "Farewell to the Fairground" และมีผลงานอัลบั้มชุดแรกชุด To Lose My Life... ออกวางขายเมื่อวันที่ 19 มกราคม ค.ศ. 2009 สามารถขึ้นชาร์ตในสัปดาห์แรกในยูเคอัลบั้มชาร์ตที่อันดับ 1
จักรพรรดินีโชเก็ง พระพันปีหลวง
จักรพรรดินีโชเก็ง พระพันปีหลวง (28 พฤษภาคม พ.ศ. 2392 — 19 เมษายน พ.ศ. 2457) พระนามเดิม มาซาโกะ อิจิโจ และฮารูโกะ อิจิโจ  ตามลำดับ เป็นพระจักรพรรดินีอัครมเหสีในจักรพรรดิเมจิ ทรงเป็นจักรพรรดินีพระองค์แรกแห่งยุคสมัยใหม่ของญี่ปุ่น แต่อย่างไรก็ตามทั้งสองพระองค์ไม่มีพระราชโอรสพระธิดาด้วยกัน อันเนื่องมาจากมีพระวรกายผิดปกติจึงไม่สามารถทรงพระครรภ์ได้ แม้จะเป็นเช่นนี้แต่มีบันทึกว่าจักรพรรดิเมจิโปรดที่จะเสด็จไปพบสมเด็จพระจักรพรรดินีแทบทุกวัน
ราชบัลลังก์กัสติยา
ราชบัลลังก์กัสติยา (Corona de Castilla) เป็นสหอาณาจักรที่มักจะกล่าวกันว่าเริ่มก่อตั้งขึ้นในปี ค.ศ. 1230 โดยการรวมตัวระหว่าง ราชอาณาจักรเลออนกับราชอาณาจักรกัสติยา หรือมารวมตัวอย่างเป็นทางการโดยรัฐสภาของทั้งสองราชอาณาจักรอีกหลายสิบปีต่อมา ในปี ค.ศ. 1230 พระเจ้าเฟร์นันโดที่ 3 ทรงได้รับการสวมมงกุฎเป็นพระมหากษัตริย์แห่งกัสติยา (ที่รวมอดีตราชอาณาจักรโตเลโด) และเลออน (ที่รวมราชอาณาจักรกาลิเชีย)
ราชวงศ์บูร์กอญ
เมื่อพระเจ้าเฟร์นันโดที่ 3 แห่งกัสติยา สิ้นพระชนม์ในปี ค.ศ. 1252 ผู้สืบทอดตำแหน่งต่อจากพระองค์คือพระเจ้าอัลฟอนโซที่ 10 ผู้เป็นพระโอรส พระเจ้าอัลฟอนโซได้อภิเษกสมรสกับโยลันดาแห่งอารากอนในปี ค.ศ. 1249 ทั้งคู่มีพระโอรสธิดาด้วยกันสิบเอ็ดคน เมื่อพระเจ้าอัลฟอนโซสิ้นพระชนม์ในปี ค.ศ. 1284 เฟร์นันโด เด ลา การ์ดาผู้เป็นพระโอรสคนโตสิ้นพระชนม์ก่อนพระองค์โดยมีพระโอรสน้อยทิ้งไว้สองคน สิทธิ์ของเด็กชายทั้งสองถูกแย่งชิงไปโดยพระเจ้าซันโชที่ 4 แห่งกัสติยาซึ่งเป็นพระโอรสคนที่สองของพระเจ้าอัลฟอนโซ พระองค์ได้แต่งงานกับมาริอา เด โมลินาในปี ค.ศ. 1282 ทั้งคู่มีพระโอรสธิดาที่มีชีวิตรอดห้าคน พระเจ้าซันโชสิ้นพระชนม์ในปี ค.ศ. 1295 ผู้สืบทอดตำแหน่งต่อจากพระองค์คือพระเจ้าเฟร์นันโดที่ 4 พระโอรสวัย 9 พรรษา ภายใต้การสำเร็จราชการแผ่นดินของพระมารดา
พระเจ้าเฟร์นันโดอภิเษกสมรสกับกงสเติงซาแห่งโปรตุเกสในปี ค.ศ. 1302 ทั้งคู่มีพระโอรสธิดาที่มีชีวิตรอดสองคน พระเจ้าเฟร์นันโดสิ้นพระชนม์ในปี ค.ศ. 1312 ด้วยพระชนมายุเพียง 26 พรรษา ผู้สืบทอดตำแหน่งต่อคือพระเจ้าอัลฟอนโซที่ 11 พระโอรสวัย 1 พรรษา กงสเติงซาสิ้นพระชนม์ในปี ค.ศ. 1313 การสำเร็จราชการแผ่นดินจึงตกเป็นของมาริอา เด โมลินา พระอัยกี พระเจ้าอัลฟอนโซอภิเษกสมรสครั้งแรกกับกอนสตันซา มานูเอลในปี ค.ศ. 1325 แต่การแต่งงานถูกประกาศให้เป็นโมฆะ ในปี ค.ศ. 1328 พระองค์อภิเษกสมรสกับมาเรียแห่งโปรตุเกส ทั้งคู่มีพระโอรสที่มีชีวิตรอดหนึ่งคน พระองค์ยังมีบุตรธิดาอีกสิบคนกับเลโอนอร์ เด กูซมันผู้เป็นภรรยาลับ เมื่อพระองค์สิ้นพระชนม์ในปี ค.ศ. 1350 ผู้สืบทอดตำแหน่งจากพระองค์คือพระเจ้าเปโดรแห่งกัสติยา พระเจ้าเปโดรอภิเษกสมรสกับบล็องช์แห่งบูร์บงในปี ค.ศ. 1353 ขณะเดียวกันก็มีอนุภรรยาคือมาริอา เด ปาดียา พระองค์มีพระธิดาที่รอดชีวิตสองคนกับมาริอาและทอดทิ้งบล็องช์หลังแต่งงานได้สามวัน มาริอากับบล็องช์ต่างก็เสียชีวิตในปี ค.ศ. 1361 โดยบล็องช์ถูกฆาตกรรม
จักรพรรดินีโชเก็ง พระพันปีหลวง
พระชนม์ชีพช่วงต้น
จักรพรรดินีโชเก็งฉายแววความเฉลียวฉลาดมาตั้งแต่ยังเยาว์ชันษา เพราะมีพระปรีชาในการอ่านบทร้อยกรองในประชุมบทร้อยกรองญี่ปุ่นขณะมีพระชันษาสี่ปี และพระราชนิพนธ์กลอนวากะได้โดยพระองค์เองเมื่อพระชันษาได้ห้าปี ครั้นมีพระชันษาได้เจ็ดปี พระองค์สามารถอ่านภาษาจีนโบราณโดยมีผู้คอยถวายคำแนะนำบางครั้ง ทรงร่ำเรียนอักษรวิจิตรแบบญี่ปุ่น และละครโน ต่อมาขณะมีพระชันษาสิบสองปี ทรงเรียนการเล่นโคโตะ (ลักษณะคล้ายคลึงกับกู่เจิงของจีน) การจัดดอกไม้แบบญี่ปุ่น และพิธีชงชาอย่างญี่ปุ่น
ราชบัลลังก์กัสติยา
ราชวงศ์บูร์กอญ
พระเจ้าเปโดรถูกปลดออกจากตำแหน่งโดยเอ็นริเก พระอนุชาต่างมารดา ในปี ค.ศ. 1366 ในช่วงสงครามกลางเมืองของกัสติยา พระองค์กอบกู้ตำแหน่งกลับคืนมาได้ในระยะสั้นๆ แต่เอ็นริเกได้สังหารพระองค์ในปี ค.ศ. 1369
วิกฤตการสืบทอดบัลลังก์
หลังการสิ้นพระชนม์ของพระเจ้าเปโดรเกิดวิกฤตการสืบทอดบัลลังก์ขึ้นระหว่างเอ็นริเกแห่งตรัสตามารา พระอนุชาต่างมารดา กับจอห์นแห่งกอนต์ชาวอังกฤษ พระโอรสของพระปนัดดาของพระเจ้าเฟร์นันโดที่ 3 ที่อ้างสิทธิ์ในตำแหน่งกษัตริย์แห่งกัสติยาและเลออนจากการแต่งงานกับกอนสตันซา พระธิดาของพระเจ้าเปโดร เอ็นริเกใช้กำลังยึดบัลลังก์และเผชิญหน้ากับการเคลื่อนไหวทางทหารมากมายหลายครั้งของจอห์นแห่งกอนต์ที่ผนึกสัมพันธไมตรีกับพระเจ้าฌูเอาที่ 1 แห่งโปรตุเกส ทว่าการสู่รบของจอห์นไม่ประสบความสำเร็จ เอ็นริเกได้สถาปนาราชวงศ์ตรัสตามาราขึ้นมาเป็นราชวงศ์ใหม่ที่ปกครองกัสติยา
ราชวงศ์ตรัสตามารา
เอ็นริเก เคานต์แห่งตรัสตามารากลายเป็นผู้ปกครองคนแรกของราชวงศ์ตรัสตามาราในชื่อพระเจ้าเอ็นริเกที่ 2 แห่งกัสติยา
วันที่ 27 กรฎาคม ค.ศ. 1350 เอ็นริเกได้แต่งงานกับฆวนนา มานูเอล ทั้งคู่มีพระโอรสธิดาที่มีชีวิตรอดสองคน พระองค์ยังมีบุตรนอกสมรสอีกหลายคน เมื่อพระองค์สิ้นพระชนม์ในปี ค.ศ. 1379 ผู้สืบทอดตำแหน่งต่อจากพระองค์คือพระเจ้าฆวนที่ 1 แห่งกัสติยาผู้เป็นพระโอรส วันที่ 18 มิถุนายน ค.ศ. 1375 พระองค์ได้แต่งงานกับเลโอนอร์แห่งอารากอน ทั้งคู่มีพระโอรสที่มีชีวิตรอดสองคน เลโอนอร์สิ้นพระชนม์ในการคลอดบุตรในปี ค.ศ. 1282 พระเจ้าฆวนบุกโปรตุเกสในปี ค.ศ. 1383 เพื่ออ้างสิทธิ์เป็นกษัตริย์ตามสิทธิ์ของพระมเหสีคนใหม่ เบียตริซแห่งโปรตุเกส แต่ทรงพ่ายแพ้ในปี ค.ศ. 1390 ทั้งคู่ไม่มีพระโอรสธิดาด้วยกัน เมื่อพระเจ้าฆวนสิ้นพระชนม์ในปี ค.ศ. 1390 ผู้สืบทอดตำแหน่งต่อคือพระเจ้าเอ็นริเกที่ 3 แห่งกัสติยาผู้เป็นพระโอรสคนโต เฟร์นันโด พระโอรสคนที่สองได้รับเลือกเป็นกษัตริย์แห่งอารากอนในปี ค.ศ. 1412
พระเจ้าเอ็นริเกที่ 3 ได้ยุติข้อพิพาทที่ดำเนินมาอย่างยาวนานด้วยการอภิเษกสมรสกับแคทเธอรีนแห่งแลงคาสเตอร์ในปี ค.ศ. 1388 แคทเธอรีนเป็นบุตรสาวของกอนสตันซาแห่งกัสติยา พระธิดาคนโตของพระเจ้าเปโดรแห่งกัสติยากับมาริอา เด ปาตียา ทั้งคู่มีพระโอรสธิดาด้วยกันสามคน พระเจ้าเอ็นริเกสิ้นพระชนม์ในวันที่ 25 ธันวาคม ค.ศ. 1406 ด้วยพระชนมายุเพียง 27 พรรษา ผู้สืบทอดตำแหน่งต่อคือพระเจ้าฆวนที่ 2 พระโอรสเพียงคนเดียวที่มีพระชนมายุเพียง 1 พรรษา ในปี ค.ศ. 1418 พระเจ้าฆวนอภิเษกสมรสครั้งแรกกับมาริอาแห่งอารากอน ลูกพี่ลูกน้องลำดับที่หนึ่ง ทั้งคู่มีพระโอรสธิดาด้วยกันสี่คน แต่มีเพียงอนาคตพระเจ้าเอ็นริเกที่ 4 เพียงคนเดียวที่มีชีวิตรอด มาริอาสิ้นพระชนม์ในปี ค.ศ. 1445 พระเจ้าฆวนอภิเษกสมรสใหม่กับอิซาเบลแห่งโปรตุเกส ทั้งคู่มีพระโอรสธิดาด้วยกันสองคน รัชสมัยของพระเจ้าฆวนเป็นรัชสมัยที่ยาวนาน และเมื่อพระองค์สิ้นพระชนม์ในปี ค.ศ. 1454 ผู้สืบทอดตำแหน่งต่อจากพระองค์คือพระเจ้าเอ็นริเกที่ 4 ผู้เป็นพระโอรสคนโต
พระเจ้าเอ็นริเกที่ 4 ได้แต่งงานกับบลังกาแห่งนาวาร์ในปี ค.ศ. 1440 แต่การแต่งงานยังคงไม่สมบูรณ์และถูกประกาศให้เป็นโมฆะในปี ค.ศ. 1453 พระองค์อภิเษกสมรสใหม่กับฌวนนาแห่งโปรตุเกสในปี ค.ศ. 1455 ในปี ค.ศ. 1462 ฌวนนาให้กำเนิดพระธิดา ฆวนนา ลา เบลตราเนฆา แต่มีคนส่วนหนึ่งไม่มั่นใจว่าฆวนนาเป็นพระธิดาของพระเจ้าเอ็นริเก พระองค์มีพี่น้องต่างมารดาคืออัลฟอนโซกับอิซาเบล การทะเลาะวิวาทเรื่องฌวนนาก่อให้เกิดสงครามกลางเมืองที่สุดท้ายอัลฟอนโซก็ถูกประกาศให้เป็นทายาทในบัลลังก์ แต่กลับสิ้นพระชนม์ในปี ค.ศ. 1468 อิซาเบลจึงสวมต่อตำแหน่งของพระองค์ เมื่อพระเจ้าเอ็นริเกสิ้นพระชนม์ในปี ค.ศ. 1474 ฆวนนามีโปรตุเกสหนุนหลัง (พระองค์อภิเษกสมรสกับพระเจ้าอาฟงซูที่ 5 พระมาตุลาในปี ค.ศ. 1475) ส่วนอิซาเบลมีอารากอนหนุนหลัง อิซาเบลได้บัลลังก์และกลายเป็นพระราชินีอิซาเบลที่ 1 แห่งกัสติยา พระองค์ได้แต่งงานกับอนาคตพระเจ้าเฟร์นันโดที่ 2 แห่งอารากอนในปี ค.ศ. 1469 ทั้งคู่มีพระโอรสธิดาที่มีชีวิตรอดห้าคน การแต่งงานเป็นจุดเริ่มต้นของการแต่งงานกันระหว่างราชบัลลังก์กัสติยากับราชบัลลังก์อารากอน ในปี ค.ศ. 1492 ทั้งคู่พิชิตกรานาดา รัฐสุดท้ายของชาวมัวร์ได้ เป็นการยุติการปกครองของชาวมุสลิมในไอบีเรีย
หลังพระราชินีอิซาเบลสิ้นพระชนม์ในปี ค.ศ. 1504 ผู้สืบทอดตำแหน่งต่อจากพระองค์คือฆวนนา พระธิดาคนที่สอง เนื่องจากพระโอรสคนเดียวของพระราชินีอิซาเบลสิ้นพระชนม์ตอนพระชนมายุ 19 พรรษา ส่วนพระธิดาคนโตสิ้นพระชนม์ในการคลอดบุตรตอนพระชนมายุ 27 พรรษา
จักรพรรดินีโชเก็ง พระพันปีหลวง
พระชนม์ชีพช่วงต้น
จักรพรรดินีโชเก็งทรงหมั้นกับจักรพรรดิเมจิในวันที่ 2 กันยายน พ.ศ. 2410 หลังจากนั้นมีการเปลี่ยนพระนามจาก "มาซาโกะ" เป็น "ฮารูโกะ" รัฐบาลโทกูงาวะอ้างว่าจะมอบทองคำ 15,000 เรียวในวันอภิเษกสมรส และจะมอบรายได้ปีละ 500 โคกุแก่พระองค์ แต่หลังเกิดการปฏิรูปเมจิ ของกำนัลที่จะมอบให้ในงานอภิเษกสมรสก็ไม่ถูกส่งมอบ ทั้งนี้พระองค์มีพระชันษามากกว่าจักรพรรดิเมจิถึงสามปี ด้วยเหตุนี้จึงได้มีการเปลี่ยนแปลงปีพระราชสมภพของพระองค์จากเดิมในปี พ.ศ. 2392 เป็น พ.ศ. 2393 พระราชพิธีอภิเษกสมรสถูกเลื่อนเพราะมีการไว้ทุกข์แก่จักรพรรดิโคเม พระราชชนกของจักรพรรดิเมจิ และซาเนโยชิ อิจิโจ พระเชษฐาของพระองค์เอง ทั้งยังเกิดการจลาจลรอบเกียวโตช่วง พ.ศ. 2410–2411